Jong pa doodgesteek | Netwerk24
Jong pa doodgesteek
Roaldo Luranch WhittlesFoto: Facebook
'n Wellingtonner is verlede naweek in die vroeë oggendure van Saterdag (29 Junie) doodgesteek ná 'n beweerde stryery met 'n man van Delft, Kaapstad.
Volgens bronne het die voorval omstreeks 01:30 by Club 101, by die ou Commercial-hotel, gebeur. Die slagoffer, Roaldo Luranch Whittles, was 'n jong pa van Wellington en was glo ook 'n lid van die Suid-Afrikaanse polisiediens.
Whittles en 'n vriend het na bewering klub toe gegaan om pool te gaan speel toe die stryery tussen hom en die onbekende man van Kaapstad uitgebreek het. Dit is onbekend waaroor die woordewisseling gegaan het. Hy is ná die aanval na 'n hospitaal in Wellington geneem en is later na Tygerberg-hospitaal oorgeplaas.
Medelye het van menige vriende en kennisse op sosiale media ingestroom toe die nuus van sy afsterwe geplaas is. • Wes-Kaapse polisiewoordvoerders het teen druktyd nog nie Paarl Post se navrae oor die moord beantwoord nie.